Десятников, Глеб Феликс оглу

Глеб Феликс оглу Десятников (; 1966 чылдың 9 айның 21-де төрүттүнген) – россий дипломат. Амгы үеде Иорданияда Россия Федерациязының Онза болгаш Бүрүн эргелиг Элчини.

 Намдары 
1989 чылда ССРЭ-ниң Даштыкы херектер яамызының Москваның делегей харылзааларының күрүне институдун дооскаш, дипломатия албанынга ажылдай берген. Араб, англи болгаш француз дылдарны билир. 

 1989-1994 чч – Иракта ССРЭ-ниң (1991 чылдан эгелээш – Россияның) элчин чериниң ажылдакчызы.
 1997-2000 чч – Иорданияда Россия Федерациязының элчин чериниң ажылдакчызы.
 2004-2010 чч – Нью-Йоркта Каттышкан Нациялар Организациязының Айыыл чок чорук чөвүлелиниң болгаш Каттышкан Нациялар Организациязының чанында Россия Федерациязының Доктаамал төлээ чериниң чөвүлекчизи, улуг чөвүлекчизи. 
 2010-2018 чч – Россия Федерациязының Даштыкы херектер яамызының Чоокку Чөөн чүк болгаш Соңгу Африка департаментизиниң директорунуң оралакчызы.

2018 чылдың 12 айның 28-тен эгелээш – Иорданияда Россия Федерациязының Онза болгаш Бүрүн эргелиг Элчини«Иордан Хашимит Хаанныг күрүнеде Россия Федерациязының Онза болгаш Бүрүн эргелиг Элчининиң дугайында» Россия Федерациязының Президентизиниң 2018 чылдың 12 айның 28-те № 764 чарлыы. Бүзүредир бижиктерни 2019 чылдың 3 айның 6-да тывыскан.

 Дипломаттыг ат-дужаалы 
 2-ги чергениң Онза болгаш Бүрүн эргелиг Төлээлекчизи (2013 чылдың 4 айның 9)«Дипломаттыг ат-дужаалдарны тыпсырының дугайында» Россия Федерациязының Президентизиниң 2013 чылдың 4 айның 9-та № 345 чарлыы.
 1-ги чергениң Онза болгаш Бүрүн эргелиг Төлээлекчизи (2018 чылдың 6 айның 13)«Дипломаттыг ат-дужаалдарны тыпсырының дугайында» Россия Федерациязының Президентизиниң 2018 чылдың 6 айның 13-те № 300 чарлыы.

 Шаңналдары 
 «Кончуг эки ажылдааны дээш» шылгаралдың демдээ (2014 чылдың 10 айның 13) – Россия Федерациязының даштыкы политиказының курузун боттандырарынга улуг үлүү, база хөй чылдар иштинде кызымаа-биле ажылдааны дээш«Россия Федерациязының күрүне шаңналдарын тыпсырының дугайында» Россия Федерациязының Президентизиниң 2014 чылдың 10 айның 13-те № 661 чарлыы.

 Өг-бүлези 
Өглүг, ийи кыстыг. 

 Демдеглелдер 

 Айтыглар 
Орус дылда википедиядан очулдурган.
 Иорданияда Россия Федерациязының элчин чериниң сайтызында элчинниң арыны

Категория:МГИМО доозукчулары